OpenLLM-France/wikimedia huggingface dataset:
# United People's Democratic Solidarity

United Peoples Democratic Solidarity (PDS) és una organització armada que representa a la nació karbi a l'estat d'Assam, que fou formada el març de 1999 amb la unió de dos organitzacions, Karbi People's Force (KPF) i Karbi National Volunteers (KNV).
El districte autònom de Karbi-Anglong a Assam, on viuen els karbi, està dominat pel Autonomous Council Demand Committee (ASDC), filial local del Partit Comunista de l'Índia-Marxista-Leninista, essent el dirigent local Jayanta Rongpi.

## Història

Karbi National Volunteers (KNV) va ser un moviment armat de la nació karbi d'Assam que es va fundar els anys vuitanta amb l'objectiu d'establir un estat karbi al districte de Karbi-Anglong. Va rebre el suport del Consell Nacional Socialista de Nagaland-Isak-Muivah. El març de 1997 es va unir a la Karbi People's Force per formar la United Peoples Democratic Solidarity. El moviment abans de la unió tenia mig centenar de combatents. L'agost de 1997 va signar un alto el foc amb el govern de l'Índia.
El mateix any va decidir unir-se a Karbi People's Force, una organització militar de la nació karbi d'Assam, sorgida després de 1990. El març de 1997 es van unir per formar la United Peoples Democratic Solidarity.
Des de l'abril del 2000 el grup va incrementar la seva activitat. L'1 d'agost de 2002 va signar un alto el foc amb el govern que restà vigent fins al 31 de juliol del 2007.

## Referències

* ↑ «United People's Democratic Solidarity (UPDS) - Terrorist Group of Assam». Satp.org. [Consulta: 12 octubre 2014].
# United Plankton Pictures

United Plankton Pictures Inc és una companyia discogràfica fundada el 1999 com una divisió de Nickelodeon Animation Studios per l'únic propòsit de la creació de dibuixos animats de Bob Esponja i possiblement altres, d'acord amb Stephen Hillenburg. Com el nom de l'empresa implica, és una referència a Plankton, el personatge en la sèrie.
El seu logotip (que apareix al final de cada episodi de Bob Esponja) és el plàncton mateix (en una forma basta de dibuix a mà) agafat de la mà dels membres de la família, recordant d'alguna manera l'episodi "L'Exèrcit de Plankton".

## Xous

* SpongeBob SquarePants (1999-)

## Produccions
### Sèries TV

* SpongeBob SquarePants (1999–present) (amb Nickelodeon Productions)

### Pel·lícules

* The SpongeBob SquarePants Movie (2004) (amb Nickelodeon Movies i Paramount Pictures)

## Films curts

* The Green Beret (1991)
* Wormholes (1992)
* Nickelodeon ID: SpongeBob's Bubble (1999)
* The Endless Summer (2005)
* A Random Act of SpongeBob Shorts (2006)

## Enllaços externs

* United Plankton Pictures a Internet Movie Database
# Villasabariego

Villasabariego és un municipi de la província de Lleó, a la comunitat autònoma de Castella i Lleó. Inclou els pobles de:
* Palazuelo de Eslonza
* Valle de Mansilla
* Vega de los Árboles
* Villabúrbula
* Villacontilde
* Villafalé
* Villafañe
* Villarente
* Villasabariego
* Villiguer
* Villimer

## Demografia

Evolució demogràfica :
| 1991 | 1996 | 2001 | 2004 |
| 1270 | 1204 | 1254 | 1182 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Villasdardo

Villasdardo és un municipi de la província de Salamanca a la comunitat autònoma de Castella i Lleó. Limita al Nord amb Villar de Peralonso i Gejuelo del Barro, a l'Est amb Villaseco de los Gamitos i Encina de San Silvestre, al Sud amb Santa María de Sando i a l'Oest amb Cipérez.

## Demografia

Evolució demogràfica :
| 1991 | 1996 | 2001 | 2004 |
| 29 | 26 | 22 | 18 |

## Enllaços externs

* Enllaç a Wikisalamanca
# Vincent Peillon

Vincent Peillon (Suresnes, 7 de juliol de 1960 à Suresnes) és un polític socialista i professor de filosofia francès.

## Biografia

Ha sigut diputat a l'Assemblea Nacional francesa pel departament del Somme i és diputat europeu i membre de la direcció del Partit Socialista francès (PS). Entre el 16 de maig de 2012 i el 31 de març de 2014 va ser Ministre de l'Educació Nacional al primer i segon govern de Jean-Marc Ayrault.
# Vicente Segrelles Sacristán

Vicente Segrelles i Sacristán (Barcelona, 9 de setembre de 1940) és un il·lustrador d'historieta català.
Nebot del pintor i il·lustrador Josep Segrelles Albert i cosí del pintor, escultor i il·lustrador Eustaquio Segrelles del Pilar, inicialment va treballar en publicitat i el disseny gràfic, fins que en la dècada de 1960 va orientar-se a la il·lustració de llibres i revistes. Publicà el seu primer treball, Lazarillo de Tormes, a Editorial Bruguera, i es feu cèlebre internacionalment per la seva sèrie d'historietes El mercenario, iniciada el 1981, que es va publicar periòdicament a la revista Cimoc, fins a completar tretze aventures durant vint anys. En elles empra una excel·lent tècnica de dibuix a l'oli en un estil hiperrealista, i són en conjunt considerades una obra indispensable del còmic. El 1992, publicà El sheriff Pat a Ediciones B.

## Referències

* ↑ Cuadrado, Jesús. De la historieta y su uso 1873-2000 (en castellà). Ediciones Sinsentido, 2000, p. 1148. ISBN 84-89384-23-1.
* ↑ Science Fiction & Fantasy Book Review Annual (en anglès). Greenwood Publishing Group, 1998, p. 71. ISBN 0887362494.
* ↑ «Vicente Segrelles» (en francès). Glenat. Arxivat de l'original el 2019-01-09. [Consulta: 7 maig 2016].
* ↑ «'El mercenario': cuando el cómic es arte» (en castellà). RTVE, 06-07-2015. [Consulta: 7 maig 2016].
* ↑ Casa de las Américas. Instituto Cubano del Libro, 1997, p. 17.
* ↑ Calvo Carilla, José-Luis. El relato de la transición: la transición como relato (en castellà). Universidad de Zaragoza, 2013, p. 278. ISBN 8415538855.

## Enllaços externs

* Web oficial
# Voivodat de Pomerània Occidental

El voivodat de Pomerània Occidental (en polonès województwo zachodniopomorskie) és una de 16 unitats d'organització administrativa de nivell superior a Polònia. Està composta de 21 comtats (fins i tot tres ciutats que tenen l'estatut de comtat) i 114 comunes. En 2009 tenia 1.693.284 habitants. Ocupa la superfície de 22.892,48 quilòmetres quadrats. La seva capital és la ciutat de Szczecin.
Encara que el voivodat comparteix el seu nom amb la regió històrica de Pomerània Occidental, les seves fronteres no coincideixen amb les antigues.

## Geografia

El voivodat de Pomerània Occidental es troba a la part nord de Polònia, a la costa del Mar Bàltic. La seva superfície de 22.892,48 quilòmetres quadrats inclou també les aigües internes poloneses de la Badia de Szczecin i del Golf de Pomerània. Limita amb Alemanya a l'oest i amb altres voivodats de Polònia: el voivodat de Lubusz i el voivodat de Gran Polònia al sud, i el voivodat de Pomerània a l'est.
La regió està ubicada al llarg de la Costa de Szczecin i la Costa de Koszalin. La part sud forma part de la regió lacustre de Pomerània.
Les principals ciutats en el voivodat inclouen Szczecin (la seva capital), Koszalin, Stargard Szczeciński, Świnoujście, Kołobrzeg, Szczecinek i Police.
# Eliminació de Hofmann

L'eliminació de Hofmann (també coneguda com a metilació exhaustiva o la «degradació de Hofmann») és el procés en el qual una amina reacciona per crear una amina terciària i un alquè per tractament amb iodur de metil en excés seguit per tractament amb òxid d'argent(I), aigua, i calor. Wilhelm von Hofmann va descobrir aquesta reacció. August
Un exemple és la síntesi de trans-ciclooctè:

## Referències

* ↑ «Organic Syntheses» (en anglès). [Consulta: 2 setembre 2020].
* ↑ von Hofmann, August Wilhelm «Beiträge zur Kenntniss der flüchtigen organischen Basen» (en alemany). Annalen der Chemie und Pharmacie, 78, 3, 1851, pàg. 253–286. DOI: 10.1002/jlac.18510780302.
* ↑ Organic Syntheses, Coll. Vol. 5, p.315 (1973); Vol. 49, p.39 (1969).http://www.orgsynth.org/orgsyn/pdfs/CV5P0315.pdf

## Enllaços externs

* Mecanisme de la reacció: animació
# Festival Televisiu de la Cançó de la UAR 2019

El Festival Televisiu de la Cançó de la UAR 2019 (en anglés: ABU TV Song Festival 2019 i en japonés: ABU TV ソング・フェスティバル2019) va ser la vuitena edició del festival. Es va celebrar al Japó on el presentadors van ser en Shingo Murakami i la Yuki Sugiura.

## Països participants

* Austràlia Dan Sultan
* Corea del Sud TWICE
* Hong Kong Kay Tse
* Índia A. R. Rahman
* Indonèsia Hanin Dhiya
* Japó Hey! Say! JUMP/Joe Hisaishi/Foorin+Foorin team E
* Kazakhstan Dimash Kudaibergen
* Macau Adelina Da Silva
* Turquia Mustafa Sandal
* Vietnam Hoang Thuy Linh
* República Popular de la Xina Na Ying

## Altres països

* Afghanistan
* Benin (presentant com l'Unió Africana de Radiodifusió)
* Brunei
* Iran
* Kirguizstan
* Malàisia
* Maldives
* Singapur
* Sri Lanka
* Tailàndia
* Tunísia
* Turkmenistan
* Uzbekistan
* Zambia

## Referències

* ↑ Granger, Anthony. «Latvia: LTV Will Not Participate in Junior Eurovision 2020», 26-10-2019.

## Vegeu també

* Festival de la Cançó d'Eurovisió 2019
* Festival de la Cançó d'Eurovisió
* Festivals de la Cançó de la UAR
# Francesc d'Arinyó

Francesc d'Arinyó (? segona meitat Segle XIV - ? 1429), fou un escriptor català en llengua llatina.

## Biografia

Fou escrivà ja en la cort del rei Martí l'Humà. Posteriorment (1418) consta la seva signatura com a secretari del rei Alfons el Magnànim. Acompanyà aquest rei en la seva primera expedició a Itàlia, prengué part en la campanya de Sardenya i seguí el rei a Sicília i a Nàpols. Consta que retornà a Barcelona el 1423.
Participà en actuacions diplomàtiques davant els reis de Castella i de Navarra.
El seu fill, Gaspar d'Arinyó, també fou secretari reial.

## Obres

* Preàmbuls

## Referències

* ↑ Mariàngela Vilallonga,La literatura llatina a Catalunya al segle xv. Repertori bio-bibliogràfic

## Bibliografia

* Mariàngela Vilallonga, La literatura llatina a Catalunya al segle xv. Repertori bio-bibliogràfic (1993, ISBN 978-84-7256-930-0).
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Henderson (Tennessee)

Henderson és una població dels Estats Units a l'estat de Tennessee. Segons el cens del 2000 tenia 5.670 habitants.

## Demografia

Segons el cens del 2000, Henderson tenia 5.670 habitants, 1.896 habitatges, i 1.270 famílies. La densitat de població era de 382,7 habitants/km².
Dels 1.896 habitatges en un 31,8% hi vivien nens de menys de 18 anys, en un 47% hi vivien parelles casades, en un 16,6% dones solteres, i en un 33% no eren unitats familiars. En el 28,7% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,96.
Per edats la població es repartia de la següent manera: un 21,5% tenia menys de 18 anys, un 25,2% entre 18 i 24, un 22,5% entre 25 i 44, un 16% de 45 a 60 i un 14,8% 65 anys o més.
L'edat mediana era de 27 anys. Per cada 100 dones de 18 o més anys hi havia 80 homes.
La renda mediana per habitatge era de 32.648 $ i la renda mediana per família de 40.907 $. Els homes tenien una renda mediana de 32.215 $ mentre que les dones 22.258 $. La renda per capita de la població era de 16.735 $. Entorn del 15,4% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Henderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Henderson». American Fact Finder. Oficina del Cens dels Estats Units, 12-01-2010.
# Barranc de la Santa

El barranc de la Santa és un barranc, afluent del riu de les Esglésies. Discorre íntegrament pel terme de Sarroca de Bellera, al Pallars Jussà.
El barranc es forma al vessant sud-oriental del Tossal Gros, prop de la Borda del Teuler, des d'on baixa cap al sud-est, i al cap poc rep per la dreta el barranc del Pinar. El primer tram discorre fent una línia bastant recta, però a mesura que s'acosta al fons de la vall, comença a avançar fent amples revolts. En els dos darrers marca el turó on es dreça Castellgermà.

## Enllaços externs

* Institut Cartogràfic de Catalunya
# Clàssica de Sant Sebastià 1999

La Clàssica de Sant Sebastià 1999, 19a edició de la Clàssica de Sant Sebastià, és una cursa ciclista que es va disputar el 7 d'agost de 1999.
El vencedor final fou l'italià Francesco Casagrande, de l'equip Vini Caldirola-Sidermec, que s'imposà en solitari a la meta de Sant Sebastià. El seguiren el belga Rik Verbrugghe (Lotto-Mobistar) i l'italià Giuliano Figueras (Mapei-Quick Step).

## Classificació general

| | Ciclista | Equip | Temps |
| 1 | Francesco Casagrande | Vini Caldirola-Sidermec | 5h 15' 29" |
| 2 | Rik Verbrugghe | Lotto-Mobistar | + 43" |
| 3 | Giuliano Figueras | Mapei-Quick Step | + 43" |
| 4 | Andrei Txmil | Lotto-Mobistar | + 43" |
| 5 | Salvatore Commesso | Saeco-Cannondale | + 43" |
| 6 | Francisco Mancebo | Banesto | + 43" |
| 7 | Erik Dekker | Rabobank | + 43" |
| 8 | Maximilian Sciandri | La Française des Jeux | + 43" |
| 9 | Michael Boogerd | Rabobank | + 43" |
| 10 | Massimiliano Mori | Saeco-Cannondale | + 43" |

## Enllaços externs

* Web de la cursa Arxivat 2005-12-20 a Wayback Machine.
* Resultats a cyclingbase.com Arxivat 2016-03-03 a Wayback Machine.
* Resultats a les-sports.info
# Festival d'Arquitectures Model

El Festival d'Arquitectures Model és un esdeveniment organitzat per l'Ajuntament de Barcelona i el Col·legi d'Arquitectes de Catalunya (COAC) en el que es reflexiona sobre els debats al voltant de l'arquitectura i l'urbanisme d'acord amb els reptes del segle, dins dels actes programats per la nominació de Barcelona com a Capital Mundial de l'Arquitectura UIA-UNESCO l'any 2026.

## Primera edició: 2022

La primera edició del festival va tenir lloc a Barcelona, del 5 al 15 de maig de 2022, on es van realitzar més de 200 esdeveniments i van participar més de 120 experts de tot el món, referents de l'arquitectura, la filosofia i l'antropologia. Els directors artístics de l'edició van ser les arquitectes Eva Franch i Beth Galí, i l'investigador cultural José Luis de Vicente. La ciutat convidada va ser Conpenhaguen (Dinamarca), Capital Mundial de l'Arquitectura 2023.
Es van realitzar 5 instal·lacions d'arquitectura efímera i 5 de realitat augmentada, desenvolupades per estudis d'arquitectura vinculats a la ciutat: Cuina urbana, a la plaça de Catalunya; La plaça al final del metavers, a la plaça de la Universitat; Arca de convivència, a la ronda de Sant Antoni; Revertir la piràmide, a la plaça d’Idrissa Diallo; Landlord Open House, a l'avinguda del Paral·lel; Colon-itzar el Port de Barcelona, a l'estàtua de Colom; Ocupar el centre amb la paraula, a la plaça Reial; Memòria cronotòpica, al passeig de Lluís Companys; Queer de Triomf, a l'Arc de Triomf; i Els auguris, a la plaça d’Urquinaona. Van ser l'escenari de trobades, debats, actuacions i altres activitats.
Hi van participar 75 entitats de la ciutat; hi va haver un concert d'òrgan de Juan de la Rubia al passeig Lluís Companys; al Disseny Hub Barcelona va tenir lloc el simposi 'El Protocol Barcelona', en el que es va redactar un manifest d'intencions amb objectius i aspiracions de futur per a la ciutat.

## Segona edició: 2023

La segona edició està programada del 20 al 30 d'abril de 2023, a Barcelona. Estarà gestionada per la Fundació Mies van der Rohe, amb la direcció artística d'Eva Franch i Gilabert. S'hi atorgarà el Premi Model a l'Experimentació Arquitectònica, amb tres categories: Premi Model Instal·lacions, Premi Model Arquitectures Digitals i Premi Model Pensament i Comissariat.

## Referències

* ↑ «Un nou festival d’arquitectura repensarà les rondes de Ciutat Vella». Tot Barcelona, 24-02-2022.
* 1 2 «Barcelona 'One day, one tomorrow'». Col·legi d'Arquitectes de Catalunya, 28-07-2021.
* 1 2 «El festival Model de arquitectura de Barcelona cierra su primera edición con más de 200 eventos» (en castellà). Europa Press, 18-05-2022.
* 1 2 «Model. Festival d’Arquitectures de Barcelona organitza el simposi El Protocol Barcelona amb Copenhaguen com a ciutat convidada». Ajuntament de Barcelona, 10-05-2022.
* ↑ «En 2023 regresa a Barcelona el Model, festival de arquitectura» (en castellà). Salir por Barcelona, 20-12-2022.
* ↑ «Premi Model a l'Experimentació Arquitectònica 2023». Ajuntament de Barcelona.
# Extinció (mineralogia)

L'extinció és un terme usat en la mineralogia òptica i en petrologia que descriu com la llum polaritzada transversal s'atenua, quan es veu a través de la secció prima d'un mineral en un microscopi petrogràfic. Els minerals isotròpics, els minerals opacs (metàl·lics) o els materials amorfs (vidre) no mostren llum (és a dir, extinció constant). Els minerals anisotròpics mostraran una extinció per cada 90 graus de rotació.
L'angle d'extinció és la mesura entre la direcció de l'exfoliació o l'hàbit d'un mineral i l'extinció. Per saber això, simplement s'ha d'alinear la direcció de les línies d'exfoliació amb un dels punt de mira al microscopi, i girar el mineral fins que es produeixi l'extinció. El nombre de graus que es va fer girar l'escenari és l'angle d'extinció, entre 0 i 89 graus. 90 graus es considera el mateix que zero graus, i es coneix com a extinció paral·lela. L'extinció inclinada és un angle mesurat entre 1-89 graus. Els minerals amb dues exfoliacions poden tenir dos angles d'extinció, amb extinció simètrica que succeeix quan els minerals tenen múltiples angles que són els mateixos. Els minerals que no tenen exfoliació o elongació no poden tenir un angle d'extinció.

## Referències

* Nesse, W.D.. Introduction to Optical Mineralogy. 2nd. Oxford University Press, 1991, p. 335. ISBN 0-19-506024-5.
# Fiona Pitt-Kethley

Fiona Pitt-Kethley (nascuda el 21 de novembre de 1954) és una poeta, novel·lista, escriptora de viatges i periodista britànica, que és autora de més de 20 llibres tant de poesia com de prosa. Va viure molts anys a Hastings, East Sussex, i es va traslladar a Espanya el 2002 amb el seu marit James Plaskett i el seu fill, Alexander.
La seva col·lecció de poesies Sky Ray Lolly es va publicar el 1986. Ha estat descrita com una poeta en "la nova tradició de la sensualitat britànica en versos que Ewart va ajudar a inaugurar".
Pitt-Kethley també ha treballat com a periodista independent i ha escrit per a The Daily Telegraph, The Independent, The Guardian, The Times, The Big Issue i altres.

## Bibliografia
### Col·leccions de poesia

* Sky Ray Lolly (1986)
* Private Parts (1987)
* The Perfect Man (1989)
* Dogs (1993) (inclou dues peces de periodisme)
* Double Act (1996)
* Memo From a Muse (1997)
* Selected Poems (2008)

### Novel·les

* The Misfortunes of Nigel(1991)
* Baker's Dozen (2000)

### Redacció de viatges

* Journeys to the Underworld (1988)
* The Pan Principle (1994)
* Red Light Districts of the World (2000)

### Reculls periodístics

* Too Hot to Handle (1992)

### Autobiografia

* L'autobiografia de Fiona Pitt-Kethley: La meva escola (2000)

### Antologies com a editora

* Literary Companion to Sex: an Anthology of Prose and Poetry (1994)
* Company Literary to Low Life (1995)

## Referències

* ↑ "Pitt-Kethley, (Helen) Fiona", Encyclopedia.com.
* ↑ "Fiona Pitt-Kethley" at London Review of Books.
* ↑ «Fiona Pitt-Kethley papers». Penn State University Libraries. Arxivat de l'original el 2022-03-01. [Consulta: 8 maig 2022].
* ↑ Delchamps, Stephen. Civil humor : the poetry of Gavin Ewart. Madison NJ London Cranbury, NJ: Fairleigh Dickinson University Press Associated University Presses, 2002, p. 262. ISBN 9780838639337.
# Federico Edwards

Federico Edwards (25 de gener de 1931 - 13 de novembre de 2016) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1958.

## Referències

* ↑ «Hasta siempre Edwards».
* ↑ 1958 FIFA World Cup Sweden Arxivat 13-10-2011 a Wayback Machine.
* ↑ Federico Edwards Fitxa i estadístiques a la FIFA
# Fiódor Iemeliànenko

Fiódor Iemeliànenko (Rubijne, 28 de setembre de 1976), nom complet amb patronímic Fiódor Vladímirovitx Iemeliànenko, rus: Фёдор Влади́мирович Емелья́ненко, és un lluitador del pes pesant de sambo, judo i arts marcials mixtes.
Fou campió de l'Aliança Mundial d'Arts Marcials Mixtes Heavyweight Championship i titular del Campionat de Pes Pesant de Pride fins a ser derrotat per Fabricio Werdum el juny de 2010 després de 32 victòries consecutives.

## Referències

* ↑ «Fedor Emelianenko, the last emperor» (en anglès). mmafighting. Arxivat de l'original el 2012-01-26. [Consulta: 15 agost 2011].
# Fernanda Ramon Tous

Fernanda Maria Ramon Tous, coneguda com a Nanda Ramon, va ser una política mallorquina del PSM.
Va ser vicesecretària general del PSM-Entesa Nacionalista (2004-2012). Durant el mandat 2007-2011 va exercir el càrrec de regidora de Cultura, Joventut i Política Lingüística de l'Ajuntament de Palma, en l'equip de govern municipal del Pacte progressista i nacionalista (PSOE-BLOC-UM durant la primera part del mandat, i més endavant en minoria PSOE-BLOC).
Encapçalà la candidatura conjunta Progressistes per les Illes Balears (PSM-EN, EU, Els Verds i ERC) al Congrés dels diputats a les eleccions a Corts espanyoles de 2004, però no aconseguí l'escó de diputada. Obtingué un total de 40.289 vots: 33.250 a Mallorca, 4.586 a Menorca i 2.139 a les Pitiüses.
# Fernanda Pavisic

María Fernanda Pavisic Rojas (Cochabamba, 12 de maig de 1999) és una model i reina de bellesa boliviana, guanyadora del concurs Miss Bolívia 2022. Pavisic representarà Bolívia a la competició Miss Univers 2022.
El 16 de juliol de 2022, Pavisic va representar Cochabamba a Miss Bolívia 2022 i va competir contra 23 candidates més a Santa Cruz de la Sierra. Va obtenir el més alt dels tres títols en joc, que és Miss Bolívia Univers 2022 i la va succeir Nahemi Uequin. Pavisic representarà Bolívia a Miss Univers 2022.
Com Miss Bolívia, Pavisic havia de representar Bolívia en la competència Miss Univers 2022 però va ser destituïda l'1 de desembre de 2022. El govern de Potosí va iniciar un procés penal contra la Miss Bolívia, i l'1 de desembre de 2022 va ser destituïda del seu lloc de Miss Univers Bolívia 2022.

## Referències

* ↑ «23-year-old with Croatian roots the new Miss Universe Bolivia 2022» (en anglès). Croatian Week, 24-07-2022. [Consulta: 13 agost 2022].
* ↑ Fernanda Pavisic, Miss Bolívia Univers 2022
* ↑ «Potosí denuncia por discriminación a la miss Bolivia, Fernanda Pavisic» (en castellà), 21-11-2022. [Consulta: 1r març 2023].
# Flora. Abteilung B, Morphologie und Geobotanik

Flora. Abteilung B, Morphologie und Geobotanik, (abreujat Flora, B), va ser una revista il·lustrada amb descripcions botàniques que va ser editada per la Societat Botànica Regensburgische i es va publicar entre els anys 1965-1969, durant els quals es van editar els números 156-158. Va ser precedida per Flora i reemplaçada per Flora. Morphologie, Geobotanik, Oekophysiologie.

## Referències

* ↑ a Tropicos

## Enllaços externs

* a IPNI
# Volta a Llombardia 1976

La Volta a Llombardia 1976 fou la 70a edició de la clàssica ciclista Volta a Llombardia. La cursa es va disputar el diumenge 9 d'octubre de 1976, sobre un recorregut de 253 km. El vencedor final fou el belga Roger De Vlaeminck, per davant de Bernard Thévenet i Wladimiro Panizza.

## Classificació general

| | Ciclista | Equip | Temps |
| 1 | Roger De Vlaeminck | Brooklyn | 6h 26' 00" |
| 2 | Bernard Thévenet | Peugeot-Esso-Michelin | m. t. |
| 3 | Wladimiro Panizza | Scic-Colnago | m. t. |
| 4 | Joop Zoetemelk | Gan-Mercier-Hutchinson | m. t. |
| 5 | Raymond Poulidor | Gan-Mercier-Hutchinson | m. t. |
| 6 | Francesco Moser | Sanson-Benotto | + 1'12 |
| 7 | Frans Verbeeck | Ijsboerke-Colnago | m. t. |
| 8 | Franco Bitossi | Zonca-Santini | m. t. |
| 9 | Constantino Conti | Magniflex-Torpado | m. t. |
| 10 | Walter Riccomi | Scic-Colnago | m. t. |

## Enllaços externs

* Web oficial de la cursa (italià)
* «Cyclisme - Tour de Lombardie - 1976». les-sports.info. [Consulta: 21 desembre 2015].
* «Giro di Lombardia 1976». cyclebase.nl. [Consulta: 21 desembre 2015].
* «70a edizione Giro di Lombardia (1976)». museociclismo.it. [Consulta: 21 desembre 2015].